
Opsummering af regler for voksne roere i Rørvig Kajakklub
(Regler fra klubbens Vedtægter og Reglement)

Uøvet roer (ikke frigivet §8-roer)
· Skal kunne svømme min. 350 m.
· Må aldrig ro uden svømmevest/redningsvest.
· Må kun ro i området syd for klubben og maximalt til Graudebjerggård (8 km turen)
· Må aldrig ro alene uden overvågning eller følgeskab af frigivet roer.
· Med overvågning 1): Må ro alene fra havnen til ud for Rørvig Mølle
· Med følgeskab af frigivet roer: Må ro til Graudebjerggård (8 km turen)
· Må kun ro på max 1,5 m vand, uanset om man ror alene eller med andre (dvs. man skal kunne bunde hele tiden, hvor man færdes på vandet).
· Må ikke ro i vintersæsonen.
· Kan ikke yde hjælp på vandet ved prøveture, kurser, skolearrangementer og lignende i en rolle, hvor man har (eller hvor det kan opfattes som at have) ansvar for andre roere på vandet 2).
· Har ikke stemmeret i klubben 3).
Øvet roer (frigivet §9.1-roer til lokalt farvand)
• 	Skal kunne svømme 600 m. Svømmeprøven aflægges i klubbens farvand eller i en svømmehal 4). (Man kan svømme som man vil og være så længe om det, som man vil. Bare man kommer frem).
• 	Udvise sikker ind- og udstigning af kajakken.
• 	Skal kunne svømme mindst 25 m til land med en bordfyldt kajak efter en kontrolleret kæntring.
• 	Skal kunne ro min. 100 m med ca. 8 cm vand i kajakken.
• 	Skal udvise sikker roning, også i bølger.
• 	Skal have roet min. 60 km inden for 2 sæsoner, hvor de øvrige prøver også bestås.
• 	Må ro kystnært i lokalt farvand (fra Korshage til Nykøbing Sj. Havn) uden ledsagelse.
• 	Må ikke ro om vinteren.
Fuldt uddannet roer (frigivet §9.2-roer til alt farvand)
Skal foruden ovenstående også kunne:
• 	Makkerredning: Lave en makkerredning hvor man ikke kan bunde. Både som kæntret roer og som redder.
• 	Soloredning: Udføre kontrolleret kæntring hvor man ikke kan bunde, tømme kajakken for vand og entre den igen. (Udføres evt. med cockpitbetræk, som dog anbefales. I havkajak kan paddle float anvendes).
• 	Må ro kystnært i alt farvand uden ledsagelse. (Roning mere end 500 m fra land kræver følgebåd).
• 	Må ro om vinteren, hvis man i samme sæson har roet minimum 60 km som frigivet roer, - og med overholdelse af en række særregler, som kan ses i Reglement for Rørvig Kajaklub.

1)	 Fx en frigivet roer på kajen/ved klubhuset, der ”holder øje”.
2)	Idet den ikke frigivne roer på vandet skal have følgeskab af anden frigivet roer og/eller være under overvågning 1), kan roeren ikke forventes at kunne tage vare på andre ikke frigivne roere.
3)	Kun aktive medlemmer, som er frigivne roere, har stemmeret i klubben.
4) 	Svømmeprøvebevis til udfyldelse i svømmehal kan også fås i klubben. Svømmeprøver i klubbens farvand gennemføres med klubinstruktør i kajak eller følgebåd (gummibåd). Tidligere svømmeprøvebeviser kan bruges, hvis max 3 år gammel.

